Рођен је 19. априла 1888. године у Белој Води. Био је један од најхрабријих и најпожртвованијих официра Гвозденог пука у којем се борио у свим ратовима од 1912. до 1918. године. двостурки је витез официрског ордена Карађорђеве звезде са мачевима. Као питомац Војне академије, са чином поднаредника кренуо је у Први балкански рат. Пррославио се као извиђач и диверзант. По завршетку рата унапређен је у чин потпоручника и одликован је медаљом за храброст. У Другом балкасном рату је као потпоручник командовао водом а после масовне погибије официра и четом на Брегалници и Грленским висовима, где је чинио чуда од јунаштва и поново био одликован медаљом за храброст. За подвиге у Церској и Колубарсокј бици одликован је официрским орденом Карађорђеве звезде са мачевима 4.степена и орденом Белог орла 5.степена. Прешао је преко Албаније и на Солунском фронту је као поручник командовао чувеном 2.четом 2.батаљона, најелитнијом јединицом Гвозденог пука. Са том четом прославио се освајањем чувене коте 1212 због чега је по други пут одликован официрским орденом Карађорђеве звезде са мачевима. У његовом службеном листу је записано да је са својом четом 25. септембра 1916. године заробио једног официра и 45 непријатељских војника. У року од месец дана 4 пута је рањаван и остао је у строју са својим војницима. Рањаван је 16. и 30. октобра и 2. и 15. новембра 1915. године.